Na osnovu člana 33 Zakona o radu (Službeni glasnik RS br.24/2005, 61/2005, 54/2009, 32/2013, 75/2014, 13/2017 – odluka US, 113/2017 i 95/2018-autentično tumačenje – u daljem tekstu: “**Zakon**”) i Pravilnika o radu od 01.12.2021. godine (u daljem tekstu: “**Pravilnik o radu**”),

Ugovorne strane:

1. Enigmatry d.o.o. Beograd (u daljem tekstu: „**Poslodavac**“), sa sedištem u ul.Kneza Miloša 88a, 11000 Beograd, koga zastupa po ovlašćenju Zorana Zobenica

i

1. Goran Milosavljević, master inženjer saobraćaja i telekomunikacije VII stepen stručne spreme sa prebivalištem u ul.Milana Ajvaza 33, 11211 Borča-Beograd opština Beograd, JMBG:15011974 (u daljem tekstu: „**Zaposleni**“)

dana 21.02.2024. godine u Beogradu zaključuju:

Ugovor o radu

Član 1.

Ovim Ugovorom o radu (u daljem tekstu: “**Ugovor o radu**”) Zaposleni zasniva radni odnos kod Poslodavca.

Član 2.

Poslodavac i Zaposleni prethodno izjavljuju da je Poslodavac pre zaključenja Ugovora o radu, Zaposlenog obavestio o poslu, uslovima rada, pravima i obavezama iz radnog odnosa i pravilima koja se tiču obaveze Zaposlenog da poštuje organizaciju rada i poslovanja kod Poslodavca, kao i o uslovima i pravilima Poslodavca u vezi sa ispunjavanjem ugovornih i drugih obaveza iz radnog odnosa, te o pravima i obavezama koje proizilaze iz propisa o radu i propisa o bezbednosti i zaštiti života i zdravlja na radu.

Član 3.

Vrsta i stepen stručne spreme Zaposlenog - stečene školovanjem je:Diplomirani inženjer saobraćaja i telekomunikacije, 71.4 (VII) stepen stručne spreme

Član 4.

Zaposleni obavlja poslove radnog mesta: **Software Developer** za čije obavljanje je Pravilnikom o organizaciji i sistematizaciji poslova od 01.12.2021. godine predviđen nivo i vrsta kvalifikacije: 40.2 (IV) srednje stručno obrazovanje koje ispunjava Zaposleni, sa sledećim opisom poslova:

* Obezbeđivanje aktivnog učešća u izgradnji baze znanja tokom razvoja,
* Doprinos u optimizaciji softvera (brzina i stabilnost daju povećanje),
* Izvršavanje zadataka razvoja u propisanom roku,
* Razvijanje rešenja za tehničke probleme,
* Praćenje standarda kodiranja i pravila za imenovanje,
* Dnevno izveštavanje o satima provedenim na projektu,
* Pomaganje kolegama sugerisanjem rešenja za njihove probleme,
* Redovno kreiranje i ažuriranje tehničke dokumentacije,
* Obavljanje drugih dužnosti vezanih za rad opisan ovde,
* Razvoj i izgradnja organizacione kulture Poslodavca.

Član 5.

Zaposleni će obavljati poslove u Beogradu, u sedištu Poslodavca i drugom mestu ukoliko to zahteva priroda posla, trening, obuka i slično.

Član 6.

Zaposleni zasniva radni odnos na NEODREĐENO VREME, počev od 26.02.2024 godine.

Zaposleni je dužan da stupi na rad dana 26.02.2024 godine.

Član 7.

Probni rad traje šest meseci od dana stupanja u radni odnos. Otkazni rok za vreme probnog rada je 15 kalendarskih dana.

Član 8.

Zaposleni je zasnovao radni odnos sa punim radnim vremenom, u trajanju od 40 časova nedeljno, i to od ponedeljka do petka po 8 časova dnevno.

Radnu nedelju i raspored radnog vremena u okviru radne nedelje i radnog dana utvrđuje Poslodavac posebnom Odlukom o rasporedu radnog vremena, koju objavljuje na oglasnoj tabli društva.

O promeni rasporeda radnog vremena Poslodavac će obavestiti Zaposlenog najmanje 5 dana unapred, osim u slučaju uvođenja prekovremenog rada.

Izuzetno, Poslodavac može da obavesti zaposlene o rasporedu i promeni rasporeda radnog vremena u kraćem roku od pet dana, ali ne kraćem od 48 časova unapred, u slučaju potrebe posla usled nastupanja nepredviđenih okolnosti.

Kada je rad organizovan u smenama ili to zahteva organizacija rada, puno ili nepuno radno vreme Zaposlenog ne mora biti raspoređeno jednako po radnim nedeljama, već se utvrđuje prosečno nedeljno radno vreme na mesečnom nivou. U tom slučaju Zaposleni može da radi najduže 12 časova dnevno, odnosno 48 časova nedeljno uključujući i prekovremeni rad.

Član 9.

Osnovna zarada Zaposlenog (bruto) na dan 20.02.2024. godine iznosi 2,500.EUR-NETO, što na dan 20.02.2024. godine u dinarskoj protivvrednosti, po srednjem kursu NBS (117,1744) iznosi

Osnovna zarada iz prethodnog stava je utvrdjena na osnovu na osnovu uslova utvrdjenih Pravilnikom o organizaciji i sistematizaciji poslova, potrebnih za rad na poslovima iz člana 4. ovog ugovora i elemenata za uvrdjivanje osnovne zarade koji izražavaju: složenost poslova, odgovornost, uslovi rada, rad u smenama, noćni rad, nivo kvalifikacije koji je uslov za rad, vrste posla i njegovog značaja za poslodavca (u daljem tekstu: elementi za utvrđivanje osnovne zarade).

Poslodavac nije dužan da zaposlenom ponudi aneks ugovora o radu pri izmeni novčanog iznosa osnovne zarade na osnovu elemenata za utvrdjivanje osnovne zarade iz stava 2 ovog člana.

Član 10.

Elementi za utvrđivanje osnovne zarade, radnog učinka, naknade zarade, uvećane zarade i druga primanja Zaposlenog su utvrđeni Pravilnikom o radu, sa kojim je Zaposleni upoznat prilikom zaključivanja Ugovora o radu.

Član 11.

Zarada i druga primanja se isplaćuju jedanput mesečno, najkasnije do 10. u tekućem mesecu za prethodni mesec.

Član 12.

Zaposleni ima pravo na minimalnu zaradu za standardni učinak i vreme provedeno na radu.

Poslodavac donosi Odluku o uvođenju minimalne zarade:

-ako postoje poremećaji u poslovanju,

-u slučaju da zbog poslovno-finansijskih rezultata Poslodavca ne postoje uslovi da se isplati redovna zarada,

-ako je očigledno da Poslodavac ne može da održi zarade na ugovorenom nivou.

Poslodavac je dužan da minimalnu zaradu isplati Zaposlenom u visini koja se određuje na osnovu odluke o minimalnoj ceni rada koja važi za mesec u kojem se vrši isplata.

Odluka o uvođenju minimalne zarade se po pravilu odnosi na sve zaposlene kod Poslodavca, s tim da se može odnositi i samo na zaposlene organizacionog dela Poslodavca, čiji finansijski rezultati mogu bi iskazani samostalno i nezavisno od drugih organizacionih delova.

Član 13

Zaposleni se obavezuje da za vreme važenja Ugovora o radu na teritoriji Republike Srbije i u inostranstvu neće obavljati poslove i usluge iz osnovne delatnosti Poslodavca (iste ili srodne poslove), odnosno poslove koje na osnovu Ugovora o radu obavlja kod Poslodavca i to ni u svoje ime i za svoj račun, ni u svoje ime a za račun drugog pravnog ili fizičkog lica, niti u ime i za račun drugog pravnog ili fizičkog lica, bez saglasnosti poslodavca (zabrana konkurencije).

Ako zaposleni prekorači zabranu konkurencije, u obavezi je da Poslodavcu isplati iznos od 2.000 eura (slovima: dvehiljada eura) u dinarskoj protivvrednosti po srednjem kursu NBS važećem na dan uplate, a na ime ugovorne kazne.

Ukoliko stvarno nastali iznos štete bude veći od utvrđene ugovorne kazne Zaposleni je u obavezi  da isplati i iznos razlike do potpune naknade štete, prouzrokovane kršenjem zabrane  konkurencije, ukoliko je ta šteta veća od iznosa predviđene ugovorne kazne.

Član 14.

Zaposleni i Poslodavac su se saglasili da direktor Poslodavca za vreme trajanja ovog Ugovora o radu, u slučaju proglašenja epidemije bolesti, u cilju racionalizacije procesa rada, kvalitetnijeg obavljanja poslova, uštede troškova i drugih razloga, može doneti odluku o obavljanju poslova Zaposlenog van prostorija Poslodavca (rad na daljinu ili rad od kuće).

U slučaju donošenja odluke iz stava 1 ovog člana, Poslodavac i Zaposleni će aneksom ovog Ugovora o radu utvrditi: trajanje radnog vremena, način vršenja nadzora nad radom i kvalitetom obavljanja poslova Zaposlenog, sredstva za rad za obavljanje poslova koje je Poslodavac dužan da nabavi, instalira i održava, korišćenje i upotrebu sredstava za rad Zaposlenog i naknadu troškova za njihovu upotrebu, naknadu drugih troškova rada i način njihovog utvrđivanja i druga prava i obaveze predviđena Zakonom.

Zaposleni se potpisivanjem ovog Ugovora o radu obavezuje da će ugovorene poslove obavljati van prostorija Poslodavca u skladu sa odlukom Poslodavca iz stava 1 ovog člana i aneksom Ugovora o radu iz stava 2 ovog člana.

Odbijanje potpisivanja aneksa Ugovora o radu iz stava 2 ovog člana predstavlja razlog za otkaz Ugovora o radu.

Član 15.

Za vreme obavljanja poslova van prostorija Poslodavca u skladu sa članom 13 ovog Ugovora o radu, Poslodavac ima pravo da Zaposlenog privremeno ili za stalno vrati na redovan rad koji se obavlja u prostorijama Poslodavca, o čemu će Zaposleni biti obavešten od strane neposrednog rukovodioca najmanje 48 sati unapred.

U slučaju vraćanja na stalan redovan rad koji se obavlja u prostorijama Poslodavca, Poslodavac i Zaposleni će zaključiti aneks Ugovora o radu, kojim će se iz Ugovora o radu izuzeti odredbe predviđene članom 42 Zakona koje se odnose na rad van prostorija Poslodavca.

Odbijanje potpisivanja aneksa Ugovora o radu iz stava 2 ovog člana predstavlja razlog za otkaz Ugovora o radu.

Član 16.

Zaposleni izjavljuje da nema zdravstvenih ograničenja koja mogu uticati na nesmetano obavljanje poslove predviđenih ovim Ugovorom o radu, da je upoznat sa propisanim merama bezbednosti i zdravlja na radu i obavezuje se da ih se pridržava.

Član 17.

Ukoliko Zaposleni neopravdano prekine svoje obrazovanje, stručno osposobljavanje ili usavršavanje koje Poslodavac bude finansirao, Zaposleni se obavezuje da Poslodavcu naknadi štetu u iznosu troškova obrazovanja, stručnog osposobljavanja ili usavršavanja.

Član 18.

Sve stvari koje su dodeljene Zaposlenom od strane Poslodavca u vezi sa obavljanjem ugovorenih poslova, uključujući kompjuter i drugu opremu za rad, svi fajlovi, informacije, podaci, mejlovi, poruke i sl. koju su tu pohranjeni su u vlasništvu Poslodavca.

Zaposleni ne sme lične stvari, poruke, dokumenta ili informacije koje smatra ličnim, da drži i čuva na radnom mestu, kao ni u telefonskim/računarskim sistemima, elektronskim fajlovima, stolovima, fiokama ili kancelarijama.

Poslodavac u svako doba ima pristupa radnom mestu Zaposlenog, svim stvarima koje su dodeljene Zaposlenom u vezi sa njegovim poslom, kao svim fajlovima, informacijama i podacima koji su tu pohranjeni, sa ili bez obaveštenja Zaposlenog. Poslodavac može iz opravdanog razloga zabraniti Zaposlenom dalji pristup radnom mestu, navedenim stvarima, informacijama i podacima.

Član 19.

Zaposleni svojim potpisom na ovom Ugovoru o radu potvrđuje da je Poslodavac isključivi nosilac autorskih prava za svaki računarski program koji nastane za vreme trajanja radnog odnosa Zaposlenog kod Poslodavca.

Zaposleni nema pravo da po osnovu iz stava 1 ovog člana potražuje bilo kakvu naknadu od Poslodavca.

Zaposleni svojim potpisom na ovom Ugovoru o radu neopozivo i bezuslovno dozvoljava Poslodavcu da može dela intelektualne svojine stvorena u radnom odnosu menjati, kombinovati sa drugim delima intelektualnog stvaralaštva i njima slobodno raspolagati, uključujući i pravo njihovog licenciranja, odnosno prenosa trećim licima, i to sve bez vremenskog i teritorijalnog ograničenja. Svi podaci o računarskim programima u smislu ovog člana, predstavljaju poslovnu tajnu Poslodavca, te ih Zaposleni ne sme objavljivati bez prethodne pismene saglasnosti Poslodavca.

Član 20.

Svaka od ugovornih strana može otkazati Ugovor o radu, pod uslovima i u slučajevima utvrđenim Zakonom i Pravilnikom o radu, i uz poštovanje otkaznih rokova utvrđenih Zakonom i Pravilnikom o radu.

Član 21.

Poslodavac i Zaposleni saglasno konstatuju da je Zaposleni obavešten od strane Poslodavca o zabrani vršenja zlostavljanja i seksualnog uznemiravanja na radu i zloupotrebi prava na zaštitu od takvog ponašanja kao i pravima, obavezama i odgovornostima Zaposlenog i Poslodavca u vezi sa zabranom zlostavljanja.

Član 22.

Zaposleni i Poslodavac prihvataju da se na sva prava, obaveze i odgovornosti koja nisu utvrđena ovim Ugovorom o radu, primenjuju odgovarajuće odredbe Zakona i Pravilnika o radu, sa kojim je Zaposleni upoznat prilikom zaključivanja Ugovora o radu.

Član 23.

Izmene i dopune Ugovora o radu vrše se aneksom zaključenim u pisanoj formi.

Član 24.

Ovaj Ugovor o radu je sačinjen u 3 (tri) istovetna primerka od kojih se 1 (jedan) primerak predaje Zaposlenom, što ovaj potvrđuje potpisom na ovom Ugovoru o radu, a 2 (dva) primerka zadržava Poslodavac.

|  |  |  |
| --- | --- | --- |
| U Beogradu, |  |  |
| Dana 21.02.2024 |  |  |
| Zaposleni:  Goran Milosavljević |  | Za poslodavca Ovlašćeno Lice:Zorana Zobenica |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_ |